Foto: Screenshot YouTube

NOGOMETNA reprezentacija Njemačke i dalje ima stopostotni učinak, u petak je u kvalifikacijama za SP 2018. u gostima svladala Češku 2:1, a pobjednički gol zabio je Mats Hummels u 88. minuti.

Time je Njemačka ujedno napravila uslugu Sjevernoj Irskoj koja je pobjedom protiv San Marina 3:0 pobjegla Češkoj na sedam bodova razlike u borbi za drugo mjesto u skupini C, koje vodi u dodatne kvalifikacije.

No važnu pobjedu zasjenili su njemački navijači skandaloznim ponašanjem na tribinama. Već na početku ometali su intoniranje himni, zatim su koristili pirotehnička sredstva, vrijeđali su napadača Leipziga Tima Wernera, inače strijelca prvog gola, a više puta tijekom susreta čulo se i ono zloglasno ''Sieg Heil''.

Tekst se nastavlja ispod oglasa

"Ovo je katastrofa. Ovakva podrška s tribina nam ne treba. Ovo nisu navijači, to su huligani koji nemaju veze s nogometom", rekao je nakon susreta bijesni Mats Hummels i dodao:

"Cijelo su vrijeme vrijeđali Wernera i skandirali su nacističke poruke. Kako sam rekao, to nisu naši navijači, od njih se distanciramo i ne želimo se dovoditi u vezu s ovim. To je razlog zašto se na kraju susreta nismo uputili do tribine da se zahvalimo navijačima."

DFB-Elf: Nazi-Gesänge im Stadion - Mats Hummels wütet gegen deutsche Hooligans by via STERN.DE RSS-Feed - Der Tag… https://t.co/zKemhD3PTt — Latikia (@latikia) September 2, 2017

Weltmeister Mats Hummels (28): „Die Gesänge waren eine Katastrophe! Ganz schlimm! Das fing ja schon bei der... https://t.co/mJsYbT1koN — Florian Boitin (@fboitin) September 2, 2017